**ŽIADOSŤ**

o poskytnutie finančného príspevku

v rámci projektu „Motivuj sa k zamestnaniu“

podľa § 54 ods. 1 písm. f) zákona č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov (ďalej len „zákon o službách zamestnanosti“)

Meno a priezvisko: .................................................................. Titul: ........................................

Rodné číslo: .............................................

Adresa trvalého/prechodného**[[1]](#footnote-1)\*** pobytu:

.....................................................................................................................................................

Telefonický kontakt: ................................ E-mailová adresa: ....................................................

Žiadam o poskytnutie finančného príspevku v rámci projektu Motivuj sa k zamestnaniu:

[ ] \* poštovou poukážkou *(na vyššie uvedenú adresu)*,

[ ] \* bezhotovostným prevodom na účet v banke

IBAN: .............................................................................

Žiadosť o poskytnutie finančného príspevku v rámci projektu **Motivuj sa k zamestnaniu** podávam **z dôvodu vzniku pracovného pomeru alebo obdobného pracovného vzťahu,** okrem pracovnoprávneho vzťahu založeného dohodami o prácach vykonávaných mimo pracovného pomeru.

Pracovný pomer alebo obdobný pracovný vzťah mi vznikol dňa .............................

**OSOBITNÉ PODMIENKY**

**Poskytovateľom finančného príspevku** v rámci projektu **Motivuj sa k zamestnaniu** *(ďalej len „finančný príspevok“)*je úrad práce, sociálnych vecí a rodiny, v ktorého evidencii uchádzačov o zamestnanie bol zamestnanec vedený.

**Oprávneným žiadateľom** projektu je zamestnanec (predtým UoZ) v pracovnom pomere, resp. v obdobnom pracovnom vzťahu u zamestnávateľa, ktorý spĺňa všetky nasledujúce podmienky:

* bezprostredne pred nástupom do pracovného pomeru, resp. obdobného pracovného vzťahu **bol vedený v evidencii UoZ najmenej dva mesiace**,
* **nemal pravidelne platené zamestnanie** (t. j. nemal pracovný pomer, ktorý trval najmenej šesť po sebe nasledujúcich mesiacov, uzatvorený podľa právnych predpisov Slovenskej republiky vrátane samostatne zárobkovej činnosti. Pracovný pomer UoZ a ani samostatná zárobková činnosť v zahraničí sa nesleduje),
* **bol vyradený z evidencie UoZ** z dôvodu vzniku pracovného pomeru alebo obdobného pracovného vzťahu na základe § 36 ods. 1 písm. a) zákona o službách zamestnanosti, ak pracovný pomer alebo obdobný pracovný vzťah je dohodnutý najmenej v rozsahu polovice ustanoveného týždenného pracovného času, okrem pracovnoprávneho vzťahu založeného dohodami o prácach vykonávaných mimo pracovného pomeru alebo obdobného pracovného vzťahu (dohoda o vykonaní práce, dohoda o pracovnej činnosti, dohoda o brigádnickej práci študentov),
* nastúpil do zamestnania **v lehote stanovenej vo zverejnenom oznámení,** tzn. **najskôr od 01.05.2024** a **najneskôr od 01.10.2024.**

Finančný príspevok bude poskytnutý zamestnancovi na základe Dohody o poskytnutí finančného príspevku, v rámci projektu „Motivuj sa k zamestnaniu“uzatvorenej medzi zamestnancom a úradom práce, sociálnych vecí a rodiny, v ktorého evidencii UoZ bol zamestnanec vedený **za mesiace, počas ktorých pracovný pomer alebo obdobný pracovný vzťah trvá a oprávnený žiadateľ vykonáva zamestnanie.** Za výkon zamestnania možno na účel poskytovania finančného príspevku považovať napr. dovolenku zamestnanca, ošetrenie zamestnanca, ošetrenie rodinného príslušníka zamestnanca, t. j. dni, kedy je zamestnancovi vyplácaná náhrada mzdy. Za výkon zamestnania na účel poskytnutia príspevku sa **nepovažuje** poberanie materského, rodičovská dovolenka alebo dlhodobá práceneschopnosť.

**Obdobie poskytovania finančného príspevku** je najviac šesť mesiacov (obdobie 6 mesiacov začína plynúť odo dňa nástupu do zamestnania, resp. od prvého dňa kalendárneho mesiaca nasledujúceho po kalendárnom mesiaci, v priebehu ktorého vznikol pracovný pomer alebo obdobný pracovný vzťah). **Posledný podporený mesiac, za ktorý je možné príspevok uhradiť je mesiac 11/2024.** V prípade, ak oprávnenému žiadateľovi (zamestnancovi) vznikol pracovný pomer po mesiaci 06/2024, nárok na finančný príspevok vzniká v pomernej dobe poskytovania (napr. ak pracovný pomer vznikol od 01.08.2024 = príspevok bude poskytovaný počas 4 mesiacov).

**Výška finančného príspevku pre zamestnanca** počas doby trvania pracovného pomeru alebo obdobného pracovného vzťahu počas minimálne 1 a maximálne 6 mesiacov je najviac:

1. **150,00 Eur** mesačne prvé 3 mesiace (1. až 3. mesiac od vzniku prvého nároku pre zamestnanca) a
2. **75,00 Eur** mesačne ďalšie 3 mesiace (4. až 6. mesiac od vzniku prvého nároku pre zamestnanca).

Na poskytnutie finančných príspevkov v rámci projektu **nie je právny nárok.**

Finančný príspevok bude poskytovaný vždy za kalendárny mesiac, v ktorom vznikol pracovný pomer alebo obdobný pracovný vzťah, resp. za kalendárny mesiac, ktorý nasleduje po kalendárnom mesiaci, v ktorom vznikol pracovný pomer alebo obdobný pracovný vzťah v prípade, ak pracovný pomer alebo obdobný pracovný vzťah vznikne v priebehu kalendárneho mesiaca. V nadväznosti na uvedené sa zároveň určí obdobie poskytovania finančného príspevku.

V prípade **predčasného skončenia pracovného pomeru** alebo obdobného pracovného vzťahu **možno v poskytovaní finančného príspevku pokračovať, ak vznik nového pracovného pomeru** alebo obdobného pracovného vzťahu, dohodnutého najmenej v rozsahu polovice ustanoveného týždenného pracovného času, **bezprostredne nadväzuje na predchádzajúce zamestnanie**. Za bezprostredne nadväzujúce zamestnanie sa považuje nástup do pracovného pomeru nasledujúci pracovný deň po ukončení predošlého pracovného pomeru.

Poskytovanie finančného príspevku sa zastaví v prípade, ak bude pracovný pomer alebo obdobný pracovný vzťah zamestnanca predčasne ukončený a vznik nového pracovného pomeru alebo obdobného pracovného vzťahu, dohodnutého najmenej v rozsahu polovice ustanoveného týždenného pracovného času, nebude bezprostredne nadväzovať na predchádzajúce zamestnanie.

V prípade skončenia pracovného pomeru alebo obdobného pracovného vzťahu v priebehu mesiaca, za tento mesiac sa príspevok poskytne pomerne vo výške zodpovedajúcej počtu kalendárnych dní v príslušnom kalendárnom mesiaci, počas ktorých je splnená podmienka trvania pracovného pomeru alebo obdobného pracovného vzťahu.

**Finančný príspevok nebude poskytnutý** tým žiadateľom, ktorí si nájdu zamestnanie a zamestnajú sa u ostatného zamestnávateľa, u ktorého boli pred zaradením do evidencie UoZ v pracovnom pomere alebo v obdobnom pracovnom vzťahu s výnimkou, ak u neho pracovali na dohodu o prácach vykonávaných mimo pracovného pomeru*.* Výnimka sa **nevzťahuje** na dohodu o prácach vykonávaných mimo pracovného pomeru, ktorej predchádzal pracovný pomer alebo obdobný pracovný vzťah u ostatného zamestnávateľa.

Finančný príspevok bude poskytovaný mesačne na základe interného overenia trvania pracovného pomeru alebo obdobného pracovného vzťahu prostredníctvom informačného systému Sociálnej poisťovne. V prípade pracovného pomeru alebo obdobného pracovného vzťahu, ktorého overenie trvania nie je možné vykonať prostredníctvom informačného systému Sociálnej poisťovne, bude finančný príspevok poskytovaný mesačne za základe potvrdenia o trvaní pracovného pomeru alebo obdobného pracovného vzťahu, ktoré musí úradu predložiť zamestnanec pre účely overenia nároku na jeho poskytnutie.

**SVOJIM PODPISOM**

potvrdzujem správnosť a pravdivosť údajov uvedených v tejto žiadosti; som si vedomý právnych dôsledkov nepravdivého vyhlásenia o uvedených skutočnostiach v predchádzajúcich odsekoch, podľa § 21 ods. 1 písm. f) zákona č. 372/1990 Zb. o priestupkoch v znení neskorších predpisov vrátane prípadných trestnoprávnych dôsledkov (§ 221 Podvod, § 225 Subvenčný podvod, § 261 Poškodzovanie finančných záujmov Európskych spoločenstiev Trestného zákona č. 300/2005 Z. z. v znení neskorších predpisov).

Som si vedomý/á, že v prípade preukázania nepravdivosti údajov uvedených v tejto žiadosti je úrad práce, sociálnych vecí a rodiny povinný požadovať vrátenie poskytnutého finančného príspevku v zmysle § 31 ods. 1 písm. g) zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov, s následnou sankciou podľa § 31 ods. 6 citovaného zákona.

Podľa článku 5 Nariadenia európskeho parlamentu a rady (EÚ) 2016/679 z 27. apríla 2016 o ochrane fyzických osôb pri spracovávaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov), musia byť osobné údaje správne a podľa potreby aktualizované; osobné údaje, ktoré sú nesprávne z hľadiska účelu, na ktorý sa spracúvajú, sa bezodkladne vymažú alebo opravia; v prípade poskytnutia nesprávnych údajov dotknutou osobou, nenesie prevádzkovateľ zodpovednosť za ich nesprávnosť.

Úrad práce, sociálnych vecí a rodiny, IČO 30794536, spracúva Vaše osobné údaje v zmysle zákona č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov a uvedené osobné údaje ďalej poskytuje orgánom verejnej správy. V prípade akýchkoľvek nejasností, problémov a otázok sa môžete obrátiť na:

ochranaosobnychudajov@upsvr.gov.sk.

V .................................................. dňa ....................

 –––––––––––––––––––––

 podpis

Prílohy žiadosti:

Kópia pracovnej zmluvy alebo kópia dokladu preukazujúceho vznik obdobného pracovného vzťahu (*povinná príloha len v prípade, ak žiadateľ predmetný doklad nedoložil pri vyradení z evidencie UoZ úradu).*

1. \* *vybrať relevantnú možnosť* [↑](#footnote-ref-1)